**Odluka o donošenju programa osposobljavanja za upravljanje biciklom i biciklističkog ispita te obrazac potvrde o osposobljenosti za upravljanje biciklom
Narodne novine 5/16**

Žarko Bošnjak, viši savjetnik za tehničku kulturu i informatiku iz Agencije za odgoj i obrazovanje:održan radni sastanak između

- Ministarstva znanosti obrazovanja i športa,

- Agencije za odgoj i obrazovanje,

- MUP – a i

- HAK – a

a na kojem je dogovoreno sljedeće:

* osposobljavanje će početi početkom iduće školske godine, dakle 2016/2017, a kako bi se kvalitetno obavile potrebne pripreme
* provođenje osposobljavanja je dobrovoljno, kako za škole tako i za pojedine učenike,
* obzirom da 11 godina nije bilo polaganja ispita za bicikle predviđeno je da osim učenika petih razreda mogu biti osposobljavani i učenici viših razreda,
* preporučio je da se omogući osposobljavanje i učenika s poteškoćama u razvoju – iako ne polože ispit nešto će naučiti i time biti sposobniji za sudjelovanje u prometu,
* škole koje će provoditi osposobljavanje će ga unijeti u kurikulum, odnosno u plan i program i to kao izvan nastavnu aktivnost ili kao aktivnost kluba mladih tehničara,
* Zdenka Čuljak, načelnica za osnovne škole u MZOŠ će na skupu ravnatelja 14. ožujka 2016. dati potrebne obavijesti
* nakon održanih 15 sati nastave po odjeljenju/grupi polagat će se ispit koji se sastoji od testova i praktičnog dijela na poligonu – za prolaz će biti potrebno minimalno 70 posto mogućih bodova, kako na testovima, tako i na poligonu, moći će se polagati ponovo bez ograničenja broja ponovnog polaganja, obrasci s polaganja ispita će se čuvati,
* sve osnovne škole će se vrlo skoro anketirati o zainteresiranosti za provođenje programa, o broju učenika koji bi se osposobljavali,
* za učitelje koji budu provodili program nije predviđena nikakva naknada,
* ako učitelji tehničke kulture imaju punu satnicu ili bi sa zainteresiranim brojem odjeljenja/grupa prelazili preko svoje pune satnice, predavat će drugi učitelji. Za njih će AZOO prirediti program i do 1. srpnja 2016. provesti edukaciju,
* HAK će aplikaciju vezanu za natjecanje Sigurno u prometu proširiti i doraditi za predmetni program osposobljavanja,
* HAK će prirediti on line priručnik za osposobljavanje kao i on line testove za vježbu,
* nakon održane nastave ispit će se prijavljivati on line.